CELEX: 32022R0877
Language: sl
Date: 2022-06-03 00:00:00
Title: Uredba Sveta (EU) 2022/877 z dne 3. junija 2022 o spremembi Uredbe (ES) št. 765/2006 o omejevalnih ukrepih zaradi razmer v Belorusiji in vpletenosti Belorusije v rusko agresijo proti Ukrajini

3.6.2022   
               
               
                  SL
               
               
                  Uradni list Evropske unije
               
               
                  L 153/11
               
            
         UREDBA SVETA (EU) 2022/877
         z dne 3. junija 2022
         o spremembi Uredbe (ES) št. 765/2006 o omejevalnih ukrepih zaradi razmer v Belorusiji in vpletenosti Belorusije v rusko agresijo proti Ukrajini
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 215 Pogodbe,
         ob upoštevanju Sklepa Sveta 2012/642/SZVP z dne 15. oktobra 2012 o omejevalnih ukrepih zaradi razmer v Belorusiji in vpletenosti Belorusije v rusko agresijo proti Ukrajini (1),
         ob upoštevanju skupnega predloga visokega predstavnika Unije za zunanje zadeve in varnostno politiko ter Evropske komisije,
         ob upoštevanju naslednjega:
         
                     (1)
                  
                  
                     Svet je 18. maja 2006 sprejel Uredbo (ES) št. 765/2006 (2).
                  
               
                     (2)
                  
                  
                     Uredba (ES) št. 765/2006 uveljavlja ukrepe iz Sklepa 2012/642/SZVP.
                  
               
                     (3)
                  
                  
                     Sklep Sveta (SZVP) 2022/882 (3) razširja obseg sankcij za nadaljnje izvajanje sklepov Evropskega sveta z dne 24. marca 2022 po vpletenosti Belorusije v nesprejemljivo in nezakonito rusko vojaško agresijo proti Ukrajini, ki se v skladu z mednarodnim pravom šteje za dejanje agresije.
                  
               
                     (4)
                  
                  
                     Glede na resnost razmer je potrebno sprejeti dodatne ukrepe. Zato Sklep (SZVP) 2022/882 razširja seznam subjektov, za katere veljajo omejitve v zvezi z dovoljenji za prodajo, dobavo, prenos ali izvoz blaga in tehnologije z dvojno rabo ter blaga in tehnologije, ki bi lahko prispevali k vojaškim in tehnološkim izboljšavam Belorusije ali k razvoju njenega obrambnega in varnostnega sektorja. Sklep (SZVP) 2022/882 razširja tudi seznam beloruskih kreditnih institucij in njihovih beloruskih hčerinskih družb, za katere veljajo omejevalni ukrepi v zvezi z zagotavljanjem specializiranih finančnih komunikacijskih storitev.
                  
               
                     (5)
                  
                  
                     Uredbo (ES) št. 765/2006 bi bilo zato treba ustrezno spremeniti –
                  
               SPREJEL NASLEDNJO UREDBO:
         
            Člen 1
            Uredba (ES) št. 765/2006 se spremeni:
            
                        (1)
                     
                     
                        člen 1zb se nadomesti z naslednjim:
                        
                           „Člen 1zb
                           
                              1.   Pravnim osebam, subjektom ali organom iz Priloge XV ali kateri koli pravni osebi, subjektu ali organu s sedežem v Belorusiji, katerega več kot 50-odstotni delež je v neposredni ali posredni lasti subjekta s seznama iz Priloge XV, je prepovedano zagotavljati specializirane finančne komunikacijske storitve, ki se uporabljajo za izmenjavo finančnih podatkov.
                           
                           
                              2.   Za vsako pravno osebo, subjekt ali organ iz Priloge XV se prepoved iz odstavka 1 uporablja od datuma, določenega v navedeni prilogi. Prepoved se od tega istega datuma uporablja za katero koli pravno osebo, subjekt ali organ s sedežem v Belorusiji, katerega več kot 50-odstotni delež je v neposredni ali posredni lasti subjekta s seznama iz Priloge XV.“
                           
                        
                     
                  
                        (2)
                     
                     
                        v členu 9 se odstavek 1 nadomesti z naslednjim:
                        
                           „1.   Države članice določijo pravila o kaznih vključno s primernimi kazenskimi sankcijami, ki se uporabljajo za kršitve določbe te uredbe ter sprejmejo vse potrebne ukrepe za zagotovitev, njihovega izvajanja. Te kazni morajo biti učinkovite, sorazmerne in odvračilne. Države članice zagotovijo tudi primerne ukrepe za odvzem premoženjske koristi, pridobljene s takimi kršitvami.“
                        
                     
                  
                        (3)
                     
                     
                        Priloga V k Uredbi (ES) št. 765/2006 se nadomesti z besedilom iz Priloge I k tej uredbi;
                     
                  
                        (4)
                     
                     
                        Priloga XV k Uredbi (ES) št. 765/2006 se nadomesti z besedilom iz Priloge II k tej uredbi.
                     
                  
         
            Člen 2
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 3. junija 2022
            
               
                  Za Svet
               
               
                  predsednica
               
               C. COLONNA
            
         
         
            (1)  UL L 285, 17.10.2012, str. 1.
         
            (2)  Uredba Sveta (ES) št. 765/2006 z dne 18. maja 2006 o omejevalnih ukrepih zaradi razmer v Belorusiji in vpletenosti Belorusije v rusko agresijo proti Ukrajini (UL L 134, 20.5.2006, str. 1).
         
            (3)  Sklep Sveta (SZVP) 2022/882 z dne 3. junija 2022 o spremembi Sklepa 2012/642/SZVP o omejevalnih ukrepih zaradi razmer v Belorusiji in vpletenosti Belorusije v rusko agresijo proti Ukrajini (UL L 153, 3.6.2022).
      
      
         
            PRILOGA I
            
               
                  
                     „PRILOGA V
                     
                        SEZNAM FIZIČNIH ALI PRAVNIH OSEB IZ ČLENOV 1e(7), 1f(7) IN 1fa(1)
                     
                     Belorusko ministrstvo za obrambo
                     140 Repair Plant JSC
                     558 Aircraft Repair Plant JSC
                     2566 Radioelectronic Armament Repair Plant JSC
                     AGAT – Control Systems – Managing Company of Geoinformation Control Systems Holding, JSC
                     AGAT – Electromechanical Plant OJSC
                     AGAT – SYSTEM
                     ATE – Engineering LLC
                     BelOMO Holding
                     Belspetsvneshtechnika SFTUE
                     Beltechexport, CJSC
                     BSVT–New Technologies
                     Oddelek za notranje zadeve pri izvršnem odboru regije Gomel
                     Notranje enote ministrstva za notranje zadeve Republike Belorusije
                     KGB Alpha
                     Kidma Tech OJSC
                     Minotor–Service
                     Minsk Wheeled Tractor Plant
                     Oboronnye Initsiativy LLC
                     OJS KB Radar Managing Company
                     Peleng JSC
                     Državni organ za vojaško industrijo Republike Belorusije
                     Odbor za državno varnost Republike Belorusije
                     Transaviaexport Airlines, JSC
                     Volatavto OJSC
                  
               “
         
      
      
         
            PRILOGA II
            
               
                  
                     „PRILOGA XV
                     
                        SEZNAM PRAVNIH OSEB, SUBJEKTOV IN ORGANOV IZ ČLENA 1zb
                     
                     
                                 Ime pravne osebe, subjekta ali organa
                              
                              
                                 Datum začetka uporabe
                              
                           
                                 Belagroprombank
                              
                              
                                 20. marec 2022
                              
                           
                                 Bank Dabrabyt
                              
                              
                                 20. marec 2022
                              
                           
                                 Development Bank of the Republic of Belarus (Razvojna banka Republike Belorusije)
                              
                              
                                 20. marec 2022
                              
                           
                                 Belinvestbank (Belarusian Bank for Development and Reconstruction) (Banka Belorusije za razvoj in obnovo)
                              
                              
                                 14. junij 2022
                              
                           
               “.